Bruno Loerzer

Bruno Loerzer (22 Januari 1891 - 23 Ogos 1960) adalah seorang Kolonel Jeneral (Generaloberst) dalam Luftstreitkräfte Jerman semasa Perang Dunia I dan Luftwaffe semasa Perang Dunia II.

 Kerjaya 
Dilahirkan di Berlin, Loerzer merupakan seorang pegawai tentera darat sebelum perang yang belajar sebagai juruterbang pada tahun 1914. Hermann Göring terbang sebagai pemerhati Loerzer dari 28 Oktober 1914 hingga penghujung Jun 1915. Ditukarkan ke bahagian pejuang, Loerzer terbang bersama dua Jagdstaffeln pada tahun 1916 sebelum menyertai Jagdstaffel 26 pada Januari 1917. Pada waktu itu beliau telah mendapat dua kemenangan terhadap pesawat Perancis. Jumlahnya mencapai 20 kemenangan pada penghujung Oktober dan beliau mendapat Pour le Merite pada Februari 1918.

Pada bulan yang sama, beliau mengambil alih pemerintahan Jagdgeschwader III yang baru dibentuk, iaitu "flying circus" (sarkis terbang) ketiga Jerman yang terkenal. Salah seorang Ace termasuklah adiknya Fritz, yang mendapat 11 kemenangan. Memimpin Jasta 26 dan tiga skuadron lain, dengan sokongan Hermann Dahlmann sebagai ajutan dan wingman, Loerzer membuktikan dirinya seorang wing komander yang berjaya. Dibekalkan dengan enjin baru BMW Fokker D.VII, JG III mencantas jalur yang luas menerusi formasi pihak Bersekutu pada musim panas 1918, dan skornya meningkat dengan baik. Beliau mencapai 10 kemenangan terakhirnya pada  September apabila beliau mencecah skor terakhirnya 44 kemenangan. Sejurus sebelum gencatan senjata, beliau telah dinaikkan pangkat ke Hauptmann (kapten).

Loerzer berjuang secara tidak tetap dengan unit separa tentera anti-komunis Freikorps dari Disember 1918 hingga Mac 1920, menyebabkan berlakunya keadaan huru-hara dan kejahatan di Jerman. Beliau memerintah FA 427 di kawasan Baltik, membantu Eiserne Division dalam peranan udara taktikal.

Semasa tahun 1930an beliau merupakan pemimpin di beberapa organisasi penerbangan awam (National Socialist Flying Corps: NSFK), dan menyertai semula Luftwaffe pada tahun 1935 dengan pangkat Oberst (kolonel).

Loerzer mendapat keuntungan daripada persahabatan lamanya dengan Göring, menjadi Inspektor Pasukan Pejuang dengan pangkat Mejar Jeneral pada tahun 1938. Semasa tahun-tahun permulaan Perang Dunia II, beliau merupakan Panglima II Fliegerkorps (Kor Udara), telah dikurniakan Knight Cross of the Iron Cross (Ritterkreuz des Eisernen Kreuzes) pada Mei 1940.

Kor II Udaranya terlibat dalam pecerobohan Rusia pada musim panas 1941, sebagai sebahagian daripada Armada Udara Ke-2 Kesselring—membantu Fieldmarshall von Bock.

Unitnya telah dipindahkan ke Messina, Sicily pada Oktober 1941, dan beliau  kekal disana sehingga pertengahan tahun 1943, apabila unitnya kembali ke tanah besar Itali.

Göring menaikkan pangkat Loerzer ke Generaloberst pada 16 Februari 1943 dan pada 23 Februari dilantik sebagai Ketua Pejabat Perkhidmatan Anggota Luftwaffe (LP) merangkap Ketua Anggota Persenjataan dan pada Jun 1944 menjadi Ketua Staf Kepimpinan Nasional Sosialis Luftwaffe. Pada 20 Disember beliau telah digugurkan dari semua jawatan dan  diletakkan dalam kumpulan pegawai simpanan namun pada 29 April 1945 beliau akhirnya bersara dari perkhidmatan tentera.

Loerzer meninggal dunia pada tahun  1960, pada usia 69 tahun.

 Tarikh kenaikkan pangkat 
 Fahnenjunker-Unteroffizier - 9 Mac 1912
 Fähnrich - 22 Mei 1912
 Leutnant - 27 Januari 1913
 Oberleutnant - 18 April 1916
 Hauptmann - 2 Oktober 1918
 Major - dilangkau
 Oberstleutnant - dilangkau
 Oberst - 1 April 1935
 Generalmajor - 1 April 1938
 Generalleutnant - 1 Januari 1940
 General der Flieger - 19 Julai 1940
 Generaloberst - 16 Februari 1943
 NSFK-Obergruppenführer - 20 April 1944

 Anugerah kebesaran 
 Iron Cross (1914)
 Kelas 2
 Kelas 1
 Knight Cross Second Class of the Order of the Zähringer Lion with Swords
 Knight Cross of the Royal House Order of Hohenzollern with Swords
 Pour le Merite pada 12 Februari 1918 sebagai Oberleutnant dan ketua Jagdstaffel 26 
 Pingat Kehormatan Pejuang (1934)
 Medal Peringatan Sudetenland beserta Prague Castle Bar
 Iron Cross (1939)
 Kelas 2
 Kelas 1
 Lencana Juruterbang Pemerhati warna Emas bertahta Berlian
 Knight Cross of the Iron Cross pada 29 Mei 1940 sebagai Generalleutnant dan Panglima II. FliegerkorpsScherzer 2007, p. 512.Fellgiebel 2000, p. 295.
 Disebut dalam Wehrmachtbericht (7  Ogos 1941)

 Rujukan dalam Wehrmachtbericht 
 Date Original German Wehrmachtbericht wording Direct English translation Thursday, 7 August 1941    During the course of this great battle, the armies of Field Marshal von Kluge and the Colonel General Strauß and Freiherr von Weichs, the Panzer groups of Colonel-General Guderian and Hoth, and the Luftwaffe detachments of the generals of the Air Loerzer and Freiherr von Richthofen were involved gloriously.

 Rujukan 

 Petikan 

 Bibliografi 



Norman Franks et al. (1993). Above the Lines: A Complete Record of the Fighter Aces of the German *Air Service, Naval Air Service, and Flanders Marine Corps 1914-1918. Grub Street, London.
Anthony Kemp (1982, 1990 reprint). German Commanders of World War II. Osprey Pub., London.


 Pautan luar 
theaerodrome.com

Kategori:Kelahiran 1891
Kategori:Kematian 1960
Kategori:Orang Jerman
Kategori:Jeneral Tentera Jerman